**DĖL SUTIKIMO TEIKTI PARAMĄ**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos labdaros ir paramos įstatymo 5 straipsnio 2 dalies 1 punktu, viešosios įstaigos Rokiškio pirminės asmens sveikatos priežiūros centro įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS-261 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-219 „Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ dalinio pakeitimo“, 15.3 papunkčiu ir atsižvelgdama į VšĮ Rokiškio pirminės asmens sveikatos priežiūros centro 2022 m. balandžio 14 d. raštą Nr. SR-(1.9.5)-243 „Dėl leidimo teikti paramą“, Rokiškio rajono savivaldybės taryba

n u s p r e n d ž i a:

Sutikti leisti VšĮ Rokiškio pirminės asmens sveikatos priežiūros centrui teikti paramą VšĮ „Tvari idėja“, perduodant GMP automobilį ,,VW Transporter EGM363“, pagaminimo data – 2009 m., likutinė vertė – 0,29 Eur.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO „DĖL SUTIKIMO TEIKTI PARAMĄ“ AIŠKINAMASIS RAŠTAS**

2022 m. balandžio 29 d.

Rokiškis

**Parengto sprendimo projekto tikslai ir uždaviniai.**

VšĮ Rokiškio pirminės asmens sveikatos priežiūros centrui gauti savivaldybės tarybos sutikimą dėl paramos teikimo.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 4 dalis, Lietuvos Respublikos labdaros ir paramos įstatymo 5 straipsnio 2 dalies 1 punktas, viešosios įstaigos Rokiškio pirminės asmens sveikatos priežiūros centro įstatai, patvirtinti Rokiškio rajono savivaldybės tarybos 2020 m. spalio 30 d. sprendimu Nr. TS-261 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-219 „Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ dalinio pakeitimo“, 15.3 papunktis.

**Sprendimo projekto esmė.**

VšĮ Rokiškio pirminės asmens sveikatos priežiūros centras (toliau – VšĮ Rokiškio PASPC) 2022 m. balandžio 12 d. el. paštu gavo LR sveikatos apsaugos ministerijos kreipimąsi su prašymu perduoti nenaudojamus GMP automobilius Ukrainai. Šie automobiliai bus tvarkomi ir per paramos gavėjo statusą turinčią įstaigą VšĮ „Tvari idėja“ bus perduoti Ukrainos gydymo įstaigoms. VšĮ Rokiškio PASPC nuosavybės teise turi nenaudojamą GMP automobilį: ,,VW Transporter EGM363“, pagaminimo data – 2009 m. Automobilis techniškai netvarkingas, nevažiuojantis, surūdijęs, pagal specialistų skaičiavimus – automobilio atstatymui iki tvarkingos techninės būklės reikia daugiau kaip 6000 Eur ( rinkoje naudoto GMP automobilio vidutinė vertė apie 2500 Eur), todėl įstaiga neinvestavo į šio automobilio atstatymą.

Įstaiga norėtų nenaudojamą GMP automobilį paramos būdu perduoti Ukrainai per tarpininkaujančią VšĮ „Tvari idėja“. Pagal VšĮ Rokiškio PASPC įstatų, patvirtintų 2020 m. spalio 30 d. Rokiškio rajono savivaldybės tarybos sprendimu nr. TS-261, 15.3 punktą, įstaiga turi teisę teikti paramą gavus steigėjo (savininko) sutikimą.

**Laukiami rezultatai.** Teikiama parama Ukrainai perduodant GMP automobilį tarpininkaujančiai įmonei VšĮ „Tvari idėja“.

**Finansavimo šaltiniai ir lėšų poreikis.** Skiriamo turto vertė.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Savivaldybės gydytoja | Evelina Grėbliauskienė |